Rus en vrede – ToekomsVenster
by Jannie Pelser|Published 14/07/2017
Vakansie is ŉ heerlike ervaring. Die losmaak van die roetine van elke dag, laat slaap en lekker eet is mos alles deel daarvan. Dis ŉ voorreg om ŉ bietjie weg te breek en uiteraard is ŉ mens baie dankbaar vir die geleentheid om dit te kan doen.
So met die oggend draf saam sien ek die name van die vakansie woonstelle en eenhede die straat af. Die gemeenskap van Uvongo is klaarblyklik meer Afrikaans en die name van die komplekse getuig daarvan. Dis lekker name, ontspanne en speels. “Natspat” en “Dolfynsig”. “Vergenoeg” en “Dankbaar”, so kan ŉ mens aangaan.
Dis opmerklik dat die name wat vir die geboue gekies is nie van inspanning en moeite en swaarkry getuig nie. Veronderstel die kompleks waar jy vakansie hou se naam is “Inspan” en “Opoffering”. Die hele vakansie ervaring is dadelik weg.
Ek het gewonder hoe dit sal wees as ek my lewenservaring ŉ naam gee wat my opgewonde maar ontspanne laat voel. Iets wat getuig van verwagting en ideale maar andersyds van geloofsvertroue. Dalk iets soos “Groot droom” of “Carpe Diem”.
Dit sal die lewe baie meer draaglik en ontspanne maak.
Watter naam/begrip of konsep se iets van jou ingesteldheid ten opsigte van die lewe?
Bg. is my poging om “labour in his rest” te vertaal. Die lewe is somtyds ŉ dolle gejaag. Dit is ŉ goeie […]
Next post Gesang: 177